Πηγή ενέργειας

Πηγή ενέργειας ή ενεργειακή πηγή ονομάζουμε κάθε φυσικό πόρο που μας δίνει ενέργεια.Οι πηγές αυτές χωρίζονται σε ανανεώσιμες πηγές ενέργειας και σε μη ανανεώσιμες πηγές ενέργειας. Οι ανανεώσιμες πηγές ενέργειας δεν εξαντλούνται ποτέ και υπάρχουν απεριόριστα μες το περιβάλλον, όπως είναι η αιολική ενέργεια και η ηλιακή ενέργεια και άλλες. Ενώ οι μη ανανεώσιμες κάποια στιγμή(μπορεί αυτή να αργήσει)θα εξαντληθούν, όπως είναι το πετρέλαιο, ο γαιάνθρακας, το φυσικό αέριο και άλλες.

Ανανεώσιμες πηγές

 Ηλιακή ενέργεια 
Ηλιακή ονομάζουμε την ενέργεια που μας δίνει ο ήλιος .Ο ήλιος  ευθύνεται  και για  την αιολική ενέργεια,την χημική ενέργεια  των ορυκτών  καυσίμων,την υδροδυναμική ενέργεια  και την ενέργεια  της βιομάζας ,. Μερικές από τις βιολογικές ανάγκες του ανθρώπου καλύπτονται από αυτήν την πηγή ενέργειας όπως  η τροφή ,η οποία  περιέχει  χημική ενέργεια και αυτό το οφείλει στον ήλιο.. Σήμερα αξιοποιούμε την ηλιακή ενέργεια αρκετά  με τους ηλιακούς θερμοσίφωνες και  τους ηλιακούς φούρνους που μετατρέπουν την ηλιακή  σε θερμική ενέργεια  ή και ηλεκτρική. Ενώ τα τελευταία χρόνια με  τα φωτοβολταϊκά πάνελ μετατρέπουμε  την ηλιακή ενέργεια  σε ηλεκτρική εκμεταλλευόμενοι το Φωτοβολταϊκό φαινόμενο των ημιαγωγών(όλα τα πάνελ χρησιμοποιουν κρυσταλλικό Πυρίτιο  )

Αιολική ενέργεια

Αιολική ονομάζουμε την ενέργεια που μας περιέχει  ο άνεμος. Πρωταρχική γενεσιουργός αιτία του ανέμου είναι η διαφορά της θερμοκρασίας του αέρος που οφείλεται  στην ακτινοβολία  του ήλιου.Την αιολική ενέργεια την μετατρέπουμε σε κινητική  με  τα πανιά-ιστία  στα ιστιοφόρα,σε κινητική  στους ανεμόμυλους και   σε ηλεκτρική με τις ανεμογεννήτριες. 

Βιομάζα

Η βιομάζα είναι υλικό βιολογικής προέλευσης (φυτά, υπολλείματα φυτών,αστικά λύματα, ζωικά απόβλητα κτλ) που χρησιμοποιείται ως ανανεώσιμη πηγή ενέργειας για θέρμανση, ηλεκτρισμό ή βιοκαύσιμα, προσφέροντας περιβαλλοντικά οφέλη όπως η μείωση εκπομπών CO2 και η ενεργειακή ανεξαρτησία, αν και απαιτεί διαχείριση για συλλογή και μεταφορά. Περιλαμβάνει ξύλα, άχυρα, ελαιοπυρήνες,αέρια χώρων υγιειονομικής ταφής, ζωικά απόβλητα και βιοαποικοδομήσιμα αστικά απορρίμματα, και μετατρέπεται σε μορφές όπως  Πέλλετ ξύλου για ευκολότερη χρήση σε λέβητες.Η βιομάζα οφείλει  και  αυτή την ενέργεια  που περιέχει κυρίως  στον ήλιο μέσω  της φωτοσύνθεσης των φυτών . 

Γεωθερμική ενέργεια

Τη γεωθερμική ενέργεια τη βρίσκουμε στη λιθόσφαιρα της Γης και χρησιμοποιείται για την παραγωγή ηλεκτρικού ρεύματος ή  την θέρμανση  νερού  για θέρμανση κατοικιών,θερμοκηπίων,κτλ.

 Υδροδυναμική ενέργεια 
Η υδροδυναμική ενέργεια, ή Υδροηλεκτρική ενέργεια, είναι η ενέργεια που περιέχεται  στο νερό  όταν αυτό βρίσκεται ψηλά ή κινείται.  Αιτία  και των δύο  είναι  ήλιος .Δηλαδή  η ηλιακή ενέργεια προκαλεί το κύκλο του νερού. Παλαιότερα ο άνθρωπός είχε  εκμεταλλευτεί  την ενέργεια αυτή  με τους Νερόμυλους  για  την άλεση δημητριακών κυρίως . Η υδροδυναμική ενέργεια σήμερα  μετατρέπεται  σε ηλεκτρισμό μέσω στροβίλων και γεννητριών,  σε φράγματα και υδροηλεκτρικά εργοστάσια ή σε κατασκευές που εκμεταλλεύονται  την παλίρροια .

Μη ανανεώσιμες πηγές

Γαιάνθρακας

Οι γαιάνθρακες δημιουργούνται στο υπέδαφος από πλούσιο οργανικό υλικό. Τα είδη των γαιανθράκων είναι: ο λιγνίτης, ο γραφίτης, ο λιθάνθρακας και η τύρφη. Η εξόρυξη του γαιάνθρακα έγινε στον 13ο αιώνα. Το κακό όμως με το γαιάνθρακα είναι ότι είναι δύσκολη η εξόρυξη του, είναι πολύ ακριβή η μεταφορά του, καθώς και ρυπαίνει το περιβάλλον.Οφείλει  δε την ενέργεια  του  στον ήλιο  μέσω της φωτοσύνθεσης πριν από εκατομμύρια χρόνια.

Πετρέλαιο
Το πετρέλαιο σχηματίστηκε πάνω από εκατομμύρια χρόνια από νεκρούς φυτικούς και ζωικούς μικροοργανισμούς .Είναι μια μορδή αποθηκευμένης ηλιακής ενέργειας. 

Μόλις ανακαλύφθηκε η σημασία του και η χρήση του, αμέσως αντικατέστησε τους γαιάνθρακες και τις ατμομηχανές, γιατί είναι ευκολότερη η μεταφορά του και οι μηχανές είναι περισσότερο αποδοτικές. Σήμερα, η σημασία του πετρελαίου είναι τεράστια και γι' αυτό το αποκαλούμε μαύρο χρυσό, λόγω της απόχρωσης του χρώματός του.

Φυσικό αέριο

Το φυσικό αέριο είναι ένα καύσιμο, το οποίο το βρίσκουμε σε υπόγειες κοιλότητες  της Γης με υψηλή πίεση, ή σαν παράγωγο των βιολογικών καθαρισμών  και των χώρων υγιειονομικής ταφής (βιοαέριο ).

Το φυσικό αέριο δημιουργήθηκε εδώ και εκατομμύρια χρόνια από την αποσύνθεση μικροοργανισμών (βακτήρια, φύκια, μύκητες) και φυτών, που έζησαν στη θάλασσα και εγκλωβίστηκαν στον πυθμένα, καλυμμένοι από λάσπη και ιζήματα, με έλλειψη οξυγόνου άρα  και εδώ  έχουμε μια μορφή αποθηκευμένης ηλιακης ενέργειας.

Καθώς δε χρειάζεται πολύ επεξεργασία σήμερα χρησιμοποιείται για την παραγωγή ηλεκτρικής ενέργειας,κίνηση οχημάτων,θέρμανση κτιρίων κτλ.. Και ως προς τη ρύπανση στο περιβάλλον, το φυσικό αέριο είναι φιλικότερο από τις άλλες μη ανανεώσιμες πηγές που προαναφέραμε.

 Πυρηνικά κάυσιμα 
Κυρίως  ουράνιο μετά από εμπλουτισμό  για  την παραγωγή  ηλεκτρικής  ενέργειας σε πυρηνικούς σταθμούς  αλλά  και σε πυρηνοκίνητα πολεμικά πλοία.